Kan Mayo 1945, an Voitsberg nasakop kan mga Ruso, na nanuga na tatawan na nin katalingkasan an mga trabahador na uripon. Si Terlezki yaon sa sarong dakulang grupo na nagsakay sa sarong tren na nag - iisip na dadarahon sinda sa saindang mga harong alagad nakaabot sinda sa sarong kampo sa sirangan na probinsya nin Burgenland sa Austria. Sinabihan sinda na inapod sinda sa Red Army asin isusubol tanganing makipaglaban sa mga Hapon.